Boligmarkedsstatistikken for 2012 viser, at salgsprisen for de nordjyske parcel- og rækkehus er faldet. De seneste tal viser, at salgsprisen var på 7.824 kroner på kvadratmeter i 2012s sidste kvartal. I forhold til tredje kvartal i 2012 er salgsprisen faldet med næsten 300 kroner per kvadratmeter. Det er et fald på 3,7 procent i Nordjylland modsat et landsdækkende fald på 2,5 procent. I forhold til samme kvartal i 2011 er hver kvadratmeter næsten 150 kroner billigere i Nordjylland. Selvom prisen på parcel- og rækkehuse er faldet, er handlerne samtidig blevet færre. I fjerde kvartal af 2012 foretog de nordjyske ejendomsmæglere 657 handler - det er næsten 150 færre end samme periode året før. Det tog gennemsnitligt 406 dage pr. handel.

Opsummering:
Prisen på de nordjyske parcel- og rækkehus faldt i slutningen af 2012. Alligevel blev der foretaget færre handler.